pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-EXIM BANK ชี้แจงสถานการณ์รัฐประหารในเมียนมา ยังไม่ส่งผลกระทบต่อลูกค้า และการค้าการลงทุนไทย-เมียนมา
วันอังคารที่ 2 กุมภาพันธ์ 2564
EXIM BANK ชี้แจงสถานการณ์รัฐประหารในเมียนมา ยังไม่ส่งผลกระทบต่อลูกค้า และการค้าการลงทุนไทย-เมียนมา
EXIM BANK ได้ติดตามสถานการณ์รัฐประหารในเมียนมาอย่างใกล้ชิด และพบว่ายังไม่มีลูกค้า EXIM BANK ได้รับผลกระทบ เนื่องจากผู้ประกอบการไทยส่วนใหญ่เข้าไปลงทุนในโครงสร้างพื้นฐานและสาธารณูปโภคที่มีความสําคัญต่อการพัฒนาประเทศของเมียนมา
นางวรรธนา มงคลศรี รองกรรมการผู้จัดการ ธนาคารเพื่อการส่งออกและนําเข้าแห่งประเทศไทย (EXIM BANK) เปิดเผยว่า EXIM BANK ได้ติดตามสถานการณ์รัฐประหารในเมียนมาอย่างใกล้ชิด และพบว่ายังไม่มีลูกค้า EXIM BANK ได้รับผลกระทบ เนื่องจากผู้ประกอบการไทยส่วนใหญ่เข้าไปลงทุนในโครงสร้างพื้นฐานและสาธารณูปโภคที่มีความสําคัญต่อการพัฒนาประเทศของเมียนมา
นอกจากนี้ EXIM BANK ยังมีบริการประกันการส่งออกคุ้มครองความเสี่ยงแก่ผู้ส่งออกไทยจากการไม่ได้รับชําระเงินค่าสินค้าจากผู้ซื้อหรือธนาคารผู้ซื้อในต่างประเทศ ทั้งจากสาเหตุทางการค้าและการเมือง รวมทั้งบริการประกันความเสี่ยงการลงทุน (Investment Insurance) คุ้มครองความเสี่ยงทางการเมือง กรณีโครงการลงทุนได้รับความเสียหายจากการดําเนินนโยบาย กฎระเบียบ หรือการดําเนินการใด ๆ ของรัฐบาลในประเทศที่เข้าไปลงทุน จนมีผลกระทบในทางลบต่อโครงการและความสามารถในการชําระคืนเงินกู้ของนักลงทุน
ทั้งนี้ ในปี 2563 ไทยและเมียนมามีมูลค่าการค้าระหว่างกัน 6,593 ล้านดอลลาร์สหรัฐ แบ่งเป็นการส่งออกจากไทยไปเมียนมา 3,798 ล้านดอลลาร์สหรัฐ และการนําเข้าของไทยจากเมียนมา 2,795 ล้านดอลลาร์สหรัฐ โดยเมียนมาเป็นตลาดส่งออกสําคัญอันดับที่ 17 ของไทย คิดเป็นสัดส่วน 1.6% ของมูลค่าส่งออกรวม ในปี 2563 ที่ผ่านมามูลค่าส่งออกของไทยไปเมียนมาหดตัว 13% เนื่องจากวิกฤตโควิด-19 ทําให้การค้าชายแดนมีอุปสรรคในการขนส่งสินค้าและความต้องการบริโภคของเมียนมาชะลอตัวลง
“EXIM BANK โดยสํานักงานผู้แทนในย่างกุ้ง เมียนมา จะติดตามสถานการณ์ในเมียนมาอย่างใกล้ชิดต่อไป เพื่อประเมินผลกระทบในระยะสั้นและระยะถัดไปต่อการค้าและการลงทุนระหว่างไทยกับเมียนมา และช่วยเหลือดูแลด้านการเงิน รวมถึงเครื่องมือป้องกันความเสี่ยงทางการค้าและการลงทุน เพื่อให้ลูกค้าและผู้ประกอบการไทยสามารถดําเนินธุรกิจต่อไปได้อย่างต่อเนื่อง ตลอดจนเพื่อผ่อนคลายผลกระทบจากสถานการณ์การเมืองและการแพร่ระบาดของโควิด-19 ในปัจจุบัน” นางวรรธนา กล่าว
สอบถามรายละเอียดเพิ่มเติมได้ที่ส่วนสื่อสารองค์กร ฝ่ายพัฒนาความยั่งยืนและสื่อสารองค์กร
โทร. 0 2271 3700, 0 2278 0047, 0 2617 2111 ต่อ 4120-4
https://bit.ly/2L99dHR
รัฐบาลไทย-ข่าวทำเนียบรัฐบาล-“รัฐวิสาหกิจเบิกจ่ายงบลงทุนปี 2563 ดีกว่าปี 2562 และคาดปี 2564 จะเบิกจ่ายกว่า 3 แสนล้านบาท”
วันอังคารที่ 2 กุมภาพันธ์ 2564
“รัฐวิสาหกิจเบิกจ่ายงบลงทุนปี 2563 ดีกว่าปี 2562 และคาดปี 2564 จะเบิกจ่ายกว่า 3 แสนล้านบาท”
การเบิกจ่ายงบลงทุนของรัฐวิสาหกิจ 44 แห่ง ที่ สคร. กํากับดูแลโดยตรง สําหรับปี 2563 ที่สิ้นสุดการดําเนินงานแล้ว ในเดือนธันวาคม 2563 รัฐวิสาหกิจมีผลการเบิกจ่ายงบลงทุนจํานวน 253,822 ล้านบาท หรือคิดเป็นร้อยละ 81 ของกรอบลงทุนทั้งปี
นายประภาศ คงเอียด ผู้อํานวยการสํานักงานคณะกรรมการนโยบายรัฐวิสาหกิจ (สคร.) เปิดเผยว่า การเบิกจ่ายงบลงทุนของรัฐวิสาหกิจ 44 แห่ง ที่ สคร. กํากับดูแลโดยตรง สําหรับปี 2563 ที่สิ้นสุดการดําเนินงานแล้ว ในเดือนธันวาคม 2563 รัฐวิสาหกิจมีผลการเบิกจ่ายงบลงทุนจํานวน 253,822 ล้านบาท หรือคิดเป็นร้อยละ 81 ของกรอบลงทุนทั้งปี สูงกว่าปี 2562 ที่มีอัตราการเบิกจ่ายงบลงทุนร้อยละ 78 ของกรอบลงทุนทั้งปี ซึ่งประกอบด้วยการเบิกจ่ายงบลงทุนของรัฐวิสาหกิจระบบปีงบประมาณ (ตั้งแต่เดือนตุลาคม 2562 - เดือนกันยายน 2563) 34 แห่ง มีผลเบิกจ่ายจริง 100,783 ล้านบาท และรัฐวิสาหกิจระบบปีปฏิทิน (ตั้งแต่เดือนมกราคม - เดือนธันวาคม 2563) 10 แห่ง มีผลเบิกจ่ายจริง 153,039 ล้านบาท ทั้งนี้ หากไม่รวมโครงการที่มีการเบิกจ่ายล่าช้าอย่างต่อเนื่อง 4 โครงการ ได้แก่ โครงการรถไฟความเร็วสูงไทย - จีน ระยะที่ 1 (ช่วงกรุงเทพมหานคร - นครราชสีมา) (โครงการรถไฟ -ความเร็วสูงฯ) โครงการระบบขนส่งมวลชนทางรางในพื้นที่กรุงเทพมหานคร และปริมณฑล สายสีแดง โครงการพัฒนาท่าอากาศยานสุวรรณภูมิ (ปีงบประมาณ 2554 - 2560) และโครงการทางพิเศษสายพระราม 3 - ดาวคะนอง - วงแหวนรอบนอกตะวันตก รัฐวิสาหกิจจะมีผลเบิกจ่ายงบลงทุนทั้งปีที่ร้อยละ 93
นางสาวปิยวรรณ ล่ามกิจจา ที่ปรึกษาด้านพัฒนารัฐวิสาหกิจ เพิ่มเติมว่า สําหรับปี 2564 รัฐวิสาหกิจมีกรอบลงทุน 307,963 ล้านบาท โดยเป็นกรอบลงทุนของรัฐวิสาหกิจระบบปีงบประมาณ(ตั้งแต่เดือนตุลาคม 2563 - เดือนกันยายน 2564) 34 แห่ง จํานวน 178,559 ล้านบาท และรัฐวิสาหกิจระบบปีปฏิทิน (ตั้งแต่เดือนมกราคม - เดือนธันวาคม 2564) 10 แห่ง จํานวน 129,404 ล้านบาท โดยโครงการลงทุนขนาดใหญ่ที่สําคัญในปี 2564 ส่วนใหญ่เป็นโครงการลงทุนต่อเนื่องจากปี 2563 โดยเฉพาะโครงการในสาขาคมนาคมขนส่งที่เริ่มลงนามในสัญญาได้เมื่อปลายปี 2563 เช่น งานโยธาสัญญาต่างๆ ของโครงการรถไฟความเร็วสูงฯ และโครงการพัฒนาท่าเรือแหลมฉบัง
สําหรับการเบิกจ่ายงบลงทุนของรัฐวิสาหกิจระบบปีงบประมาณ 3 เดือนแรกของปีงบประมาณ 2564 (ตั้งแต่เดือนตุลาคม 2563 -เดือนธันวาคม 2563) มีผลการเบิกจ่ายสะสม 60,799 ล้านบาท หรือคิดเป็นร้อยละ 106 ของแผนการเบิกจ่ายลงทุนสะสม
นายประภาศ คงเอียด ผู้อํานวยการ สคร. กล่าวทิ้งท้ายว่า สําหรับมาตรการการติดตามการเบิกจ่ายงบลงทุนในปี 2564 จะมีการติดตามเร่งรัดการเบิกจ่ายงบประมาณและการใช้จ่ายภาครัฐในภาพรวม โดยคณะกรรมการติดตามเร่งรัดการเบิกจ่ายงบประมาณและการใช้จ่ายภาครัฐ ซึ่งจะจัดให้มีการประชุมทุก 2 เดือน โดยมีรัฐมนตรีว่าการกระทรวงการคลังเป็นประธาน นอกจากนี้ สคร. จะกํากับการเบิกจ่ายงบลงทุนโดยจะมีการประชุมหารือกับกระทรวงเจ้าสังกัดและรัฐวิสาหกิจที่มีงบลงทุนขนาดใหญ่และมีปัญหาการเบิกจ่ายล่าช้าถึงปัญหาและแนวทางการแก้ไขอย่างต่อเนื่อง เพื่อให้การเบิกจ่ายงบลงทุนของรัฐวิสาหกิจในปี 2564 เป็นไปตามเป้าหมายต่อไป
รัฐบาลไทย-ข่าวทำเนียบรัฐบาล-บีโอไอรับมอบหน้ากากอนามัย พร้อมส่งต่อให้ รพ. พระนั่งเกล้าฯ
วันอังคารที่ 2 กุมภาพันธ์ 2564
บีโอไอรับมอบหน้ากากอนามัย พร้อมส่งต่อให้ รพ. พระนั่งเกล้าฯ
นางสาวดวงใจ  อัศวจินตจิตร์ เลขาธิการคณะกรรมการส่งเสริมการลงทุน หรือ บีโอไอ รับมอบหน้ากากอนามัย N95 และหน้ากากอนามัยจาก Mr. Tetsu Shiozaki ประธานภาคพื้นเอเชียตะวันออกเฉียงใต้ กลุ่มบริษัทมินีแบมิตซูมิ ประเทศไทย
เพื่อนําไปใช้ประโยชน์ในการป้องกันการแพร่ระบาดของไวรัสโควิด-19 ทั้งนี้ สํานักงานคณะกรรมการส่งเสริมการลงทุนได้ส่งต่อหน้ากากอนามัยN95 ให้บุคลากรทางการแพทย์ของโรงพยาบาลพระนั่งเกล้า จังหวัดนนทบุรี เพื่อใช้ประโยชน์ต่อไป ณ สํานักงานบีโอไอ เมื่อเร็วๆนี้
รัฐบาลไทย-ข่าวทำเนียบรัฐบาล-ปลัด ก.อุตสาหกรรม ร่วมหารือ ปลัด ก.พลังงาน  วางแนวทางการขับเคลื่อนยานยนต์ไฟฟ้าของประเทศ
วันอังคารที่ 2 กุมภาพันธ์ 2564
ปลัด ก.อุตสาหกรรม ร่วมหารือ ปลัด ก.พลังงาน  วางแนวทางการขับเคลื่อนยานยนต์ไฟฟ้าของประเทศ
ปลัด ก.อุตสาหกรรม ร่วมหารือ ปลัด ก.พลังงาน  วางแนวทางการขับเคลื่อนยานยนต์ไฟฟ้าของประเทศ
วันนี้ (2 กุมภาพันธ์ 2564) นายกอบชัย สังสิทธิสวัสดิ์ ปลัดกระทรวงอุตสาหกรรม พร้อมด้วย นายกุลิศ สมบัติศิริ ปลัดกระทรวงพลังงาน เป็นประธานร่วมการประชุมหารือเพื่อวางแนวทางการขับเคลื่อนยานยนต์ไฟฟ้าของประเทศ ซึ่งที่ประชุมได้หารือเพื่อเตรียมการประชุมคณะกรรมการนโยบายยานยนต์ไฟฟ้าแห่งชาติ และยังได้หารือในเรื่องสถานการณ์และทิศทางการส่งเสริมยานยนต์ไฟฟ้า พร้อมสรุปความคืบหน้าการดําเนินงานขับเคลื่อนอุตสาหกรรมยานยนต์ไฟฟ้า
นอกจากนี้ ที่ประชุมยังได้เตรียมการกําหนดเป้าหมายและแนวทางการส่งเสริมยานยนต์ไฟฟ้า และการแต่งตั้งคณะอนุกรรมการภายใต้คณะกรรมการนโยบายยานยนต์ไฟฟ้าแห่งชาติ เพื่อนําเสนอคณะกรรมการนโยบายยานยนต์ไฟฟ้าแห่งชาติต่อไป โดยมี นายภานุวัฒน์ ตริยางกูรศรี นางวรวรรณ ชิตอรุณ รองปลัดกระทรวงอุตสาหกรรม คณะผู้บริหารกระทรวงอุตสาหกรรม และกระทรวงพลังงาน เข้าร่วม ณ ห้องประชุม อก.1 ชั้น 2 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-ความคืบหน้าการเปิดรับลงทะเบียนโครงการเราชนะสำหรับประชาชนทั่วไป
วันอังคารที่ 2 กุมภาพันธ์ 2564
ความคืบหน้าการเปิดรับลงทะเบียนโครงการเราชนะสําหรับประชาชนทั่วไป
ความคืบหน้าการเปิดรับลงทะเบียนโครงการเราชนะตั้งแต่วันที่ 29 มกราคม 2564 ผ่านทางเว็บไซต์ www.เราชนะ.com โดย ณ วันที่ 1กุมภาพันธ์ 2564 เวลา 18.00 น. มีประชาชนลงทะเบียนแล้วมากกว่า 8.05 ล้านคน
นางสาวกุลยา ตันติเตมิท ผู้ตรวจราชการกระทรวงการคลัง รักษาราชการแทนผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยความคืบหน้าการเปิดรับลงทะเบียนโครงการเราชนะตั้งแต่วันที่ 29 มกราคม 2564 ผ่านทางเว็บไซต์ www.เราชนะ.com โดย ณ วันที่ 1 กุมภาพันธ์ 2564 เวลา 18.00 น. มีประชาชนลงทะเบียนแล้วมากกว่า 8.05 ล้านคน โดยประชาชนที่ลงทะเบียนแล้วสามารถตรวจสอบสถานะการได้รับสิทธิ์ผ่านทางเว็บไซต์ www.เราชนะ.com ได้ตั้งแต่วันที่ 8 กุมภาพันธ์ 2564 และประชาชนที่ผ่านการคัดกรองคุณสมบัติสามารถดาวน์โหลดแอปพลิเคชัน “เป๋าตัง” ยืนยันตัวตนด้วยใบหน้า (Facial Recognition) เพื่อเปิดใช้งานแอปพลิเคชัน และใช้วงเงินสิทธิ์ในโครงการเราชนะได้ตั้งแต่วันที่ 18 กุมภาพันธ์ 2564 เป็นต้นไป
โฆษกกระทรวงการคลังได้เน้นย้ําว่า สําหรับประชาชนที่ลงทะเบียนแล้ว แต่ได้รับข้อความสั้น (SMS) แจ้งเตือนสถานะ “ลงทะเบียนไม่สําเร็จ” อาจเกิดจากความผิดพลาดในการกรอกเลขประจําตัวประชาชน เลขรหัสหลังบัตรประชาชน (Laser ID) ชื่อ ชื่อกลาง (ถ้ามี) นามสกุล วัน เดือน ปีเกิด โดยผู้ที่ลงทะเบียนไม่สําเร็จสามารถลงทะเบียนใหม่ผ่านทาง www.เราชนะ.com ได้ทันทีหลังจากได้รับ SMS แจ้งเตือนจนถึงวันที่ 12 กุมภาพันธ์ 2564
ทั้งนี้ ผู้ประกอบการและผู้ให้บริการที่สนใจเข้าร่วมโครงการเราชนะสามารถสมัครเข้าร่วมโครงการได้ระหว่างวันที่ 29 มกราคม – 31 มีนาคม 2564 โดยสามารถศึกษารายละเอียดเพิ่มเติมได้ทางเว็บไซต์ www.เราชนะ.com
สํานักงานเศรษฐกิจการคลัง
โทร. 0 2273 9020 ต่อ 3250 3423 3424 3425 3427 3429 3430 3431 และ 3444 (เฉพาะวันและเวลาราชการ)
Call Center ธนาคารกรุงไทย จํากัด (มหาชน)
โทร. 0 2111 1144
รัฐบาลไทย-ข่าวทำเนียบรัฐบาล-การประชุมคณะกรรมการส่งเสริมและพัฒนาอุตสาหกรรมสีเขียว ครั้งที่ 2/2564
วันอังคารที่ 2 กุมภาพันธ์ 2564
การประชุมคณะกรรมการส่งเสริมและพัฒนาอุตสาหกรรมสีเขียว ครั้งที่ 2/2564
การประชุมคณะกรรมการส่งเสริมและพัฒนาอุตสาหกรรมสีเขียว ครั้งที่ 2/2564
วันที่ 1 กุมภาพันธ์ 2564 เวลา 13.30 น. นายภานุวัฒน์ ตริยางกูรศรี รองปลัดกระทรวงอุตสาหกรรม เป็นประธานการประชุมคณะกรรมการส่งเสริมและพัฒนาอุตสาหกรรมสีเขียว ครั้งที่ 2/2564 เพื่อพิจารณาพื้นที่เป้าหมายและตัวชี้วัดภายใต้(ร่าง)แผนปฏิบัติการด้านการส่งเสริมและพัฒนาสถานประกอบการสู่อุตสาหกรรมสีเขียว (พ.ศ. 2564-2580) โดยมีนายศุภกิจ บุญศิริ รองอธิบดีกรมโรงงานอุตสาหกรรม นายภัทรพล ลิ้มภักดี ผู้อํานวยการกองส่งเสริมเทคโนโลยีสิ่งแวดล้อมโรงงาน กรมโรงงานอุตสาหกรรม และผู้แทนจากหน่วยงานที่เกี่ยวข้อง ร่วมประชุม ณ ห้องประชุม อก.2 ชั้น 3 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-‘รมช.ประภัตร’ ผลักดันเกษตรกรเลี้ยงจิ้งหรีดส่งออก
วันอังคารที่ 2 กุมภาพันธ์ 2564
‘รมช.ประภัตร’ ผลักดันเกษตรกรเลี้ยงจิ้งหรีดส่งออก
‘รมช.ประภัตร’ ผลักดันเกษตรกรเลี้ยงจิ้งหรีดส่งออก ดึงทีมวิจัย ม.นเรศวร นํานวัตกรรมการผลิตอาหารสัตว์แบบครบวงจรส่งเสริมอาชีพให้เกษตรกร สร้างรายได้ สู้ภัยแล้ง
เมื่อวันที่ 1 กุมภาพันธ์ 2564 นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ พร้อมคณะ ลงพื้นที่ตรวจเยี่ยมคณะเกษตรศาสตร์ ทรัพยากรธรรมชาติและสิ่งแวดล้อม มหาวิทยาลัยนเรศวร จ.พิษณุโลก โดยมี ศาสตราจารย์พิเศษ ดร.กาญจนา เงารังษี อธิการบดีมหาวิทยาลัยนเรศวร ผู้บริหารมหาวิทยาลัย และคณบดีคณะเกษตรศาสตร์ ทรัพยากรธรรมชาติและสิ่งแวดล้อม ให้การต้อนรับ
นายประภัตร กล่าวว่า ที่ประชุมได้หารือร่วมกันในการนําผลงานวิจัย "นวัตกรรมการผลิต Insect-based functional ingredients สําหรับอุตสาหกรรมอาหารและสัตว์แบบครบวงจร ด้วยระบบ Modern insect faming และ Zero-waste process" มาใช้ประโยชน์ในการส่งเสริมอาชีพและสร้างรายได้ให้แก่เกษตรกร ซึ่งมี ผศ.ดร.ขนิษฐา รุตรัตนมงคล เป็นหัวหน้าแผนงาน ทั้งนี้ กระทรวงเกษตรฯ มีนโยบายในการส่งเสริมอาชีพเลี้ยงสัตว์ สร้างรายได้สู้ภัยแล้ง โดยต้องการผลักดันให้มีโครงการเลี้ยงจิ้งหรีดเพื่อการค้าและการส่งออก เริ่มโครงการนําร่อง ณ จังหวัดสุพรรณบุรีเป็นแห่งแรก เนื่องจากมีเกษตรกรจํานวนมากประสบปัญหาการขาดแคลนรายได้ในช่วงหน้าแล้ง เพื่อผลิตจิ้งหรีดที่มีคุณภาพสูง ได้มาตรฐาน เพื่อสร้างความเชื่อมั่นให้ผู้บริโภคทั้งในและต่างประเทศ
“กระทรวงเกษตรฯ พร้อมสนับสนุนด้านการอบรมให้ความรู้ จัดสรรอุปกรณ์การเลี้ยง อาหารเลี้ยงจิ้งหรีดต้นทุนต่ํา ระบบการตรวจสอบย้อนกลับ และการประกันราคา ซึ่งเล็งเห็นว่ามหาวิทยาลัยนเรศวรมีความพร้อมด้านทีมผู้เชี่ยวชาญงานวิจัยเชิงพาณิชย์และมีศักยภาพในการต่อยอดการใช้ประโยชน์ จากโครงการวิจัยฯ ซึ่งเป็นงานวิจัยร่วมกับภาคเอกชน มีความสอดคล้องกับนโยบายดังกล่าว จึงมีแนวคิดผลักดันให้นําผลงานวิจัยไปขยายผลอย่างเป็นรูปธรรม โดยเฉพาะการนําเทคโนโลยีและนวัตกรรมด้านอาหารจากโครงการวิจัยในการผลิตผลิตภัณฑ์มูลค่าสูงจากจิ้งหรีดโดยเฉพาะผงโปรตีนคุณภาพสูง และเป็นกระบวนการผลิตในระดับอุตสาหกรรมที่ได้มาตรฐานสากล เพื่อผลักดันสู่ตลาดต่างประเทศ” นายประภัตร กล่าว
โอกาสนี้ รัฐมนตรีช่วยเกษตรฯ และคณะ ได้เยี่ยมชมการจัดนิทรรศการเกี่ยวกับงานวิจัยและร่วมหารือกับผู้บริหารและคณาจารย์ คณะเกษตรศาสตร์ ทรัพยากรธรรมชาติและสิ่งแวดล้อม เกี่ยวกับการนําผลงานวิจัยด้านเกษตรและอาหารมาใช้ประโยชน์และสามารถต่อยอดสู่เกษตรกร เช่น การลดต้นทุนการผลิตอาหารสัตว์สําหรับปลาน้ําจืด การส่งเสริมการปลูกพริก เป็นต้น พร้อมกับเยี่ยมชมเครื่องจักรที่ใช้ในการแปรรูปจิ้งหรีดและผลิตผลทางการเกษตรอื่นๆ ณ อาคารศูนย์นวัตกรรมเทคโนโลยีแปรรูปผลผลิตทางการเกษตรและอาหาร และอุทยานวิทยาศาสตร์ภาคเหนือตอนล่าง
รัฐบาลไทย-ข่าวทำเนียบรัฐบาล-ปลัดวธ.เป็นประธานการประชุมมอบนโยบายการปฏิบัติงานพิธีการศพที่ได้รับพระราชทาน ประจำปีงบประมาณ พ.ศ.๒๕๖๔ ส่วนกลางและส่วนภูมิภาค ผ่านระบบ Video Conference ไปยังสำนักงานวัฒนธรรมจังหวัด
วันพุธที่ 3 กุมภาพันธ์ 2564
ปลัดวธ.เป็นประธานการประชุมมอบนโยบายการปฏิบัติงานพิธีการศพที่ได้รับพระราชทาน ประจําปีงบประมาณ พ.ศ.๒๕๖๔ ส่วนกลางและส่วนภูมิภาค ผ่านระบบ Video Conference ไปยังสํานักงานวัฒนธรรมจังหวัด
ปลัดวธ.เป็นประธานการประชุมมอบนโยบายการปฏิบัติงานพิธีการศพที่ได้รับพระราชทาน ประจําปีงบประมาณ พ.ศ.๒๕๖๔ ส่วนกลางและส่วนภูมิภาค ผ่านระบบ Video Conference ไปยังสํานักงานวัฒนธรรมจังหวัด
วันที่ ๒ กุมภาพันธ์ ๒๕๖๔ เวลา ๐๙.๐๐ น. นางยุพา ทวีวัฒนะกิจบวร ปลัดกระทรวงวัฒนธรรม เป็นประธานการประชุมมอบนโยบายการปฏิบัติงานพิธีการศพที่ได้รับพระราชทาน ประจําปีงบประมาณ พ.ศ.๒๕๖๔ ส่วนกลางและส่วนภูมิภาค ผ่านระบบ Video Conference ไปยังสํานักงานวัฒนธรรมจังหวัดทั่วประเทศ โดยมี นายประสพ เรียงเงิน รองปลัดกระทรวงวัฒนธรรม ผู้บริหาร วัฒนธรรมจังหวัด และเจ้าหน้าที่ที่เกี่ยวข้อง เข้าร่วม ณ ศูนย์ประชุมชั้น ๘ กระทรวงวัฒนธรรม
รัฐบาลไทย-ข่าวทำเนียบรัฐบาล-"อนุทิน"เผยโควิด 19 สมุทรสาคร แนวโน้มดีขึ้น หลังตรวจเชิงรุกเกินเป้าในโรงงาน
วันพุธที่ 3 กุมภาพันธ์ 2564
"อนุทิน"เผยโควิด 19 สมุทรสาคร แนวโน้มดีขึ้น หลังตรวจเชิงรุกเกินเป้าในโรงงาน
รองนายกรัฐมนตรีและรัฐมนตรีว่าการกระทรวงสาธารณสุข เผยสถานการณ์โรคโควิด 19 จ.สมุทรสาคร มีแนวโน้มดีขึ้น หลังตรวจเชิงรุกเกินเป้าในโรงงาน ชี้การแยกผู้ติดเชื้อและป้องกันออกนอกพื้นที่และจังหวัด ช่วยให้ควบคุมโรคได้ ขอประชาชนคงมาตรการป้องกันตนเอง คาด 2-3 ว
รองนายกรัฐมนตรีและรัฐมนตรีว่าการกระทรวงสาธารณสุข เผยสถานการณ์โรคโควิด 19 จ.สมุทรสาคร มีแนวโน้มดีขึ้น หลังตรวจเชิงรุกเกินเป้าในโรงงาน ชี้การแยกผู้ติดเชื้อและป้องกันออกนอกพื้นที่และจังหวัด ช่วยให้ควบคุมโรคได้ ขอประชาชนคงมาตรการป้องกันตนเอง คาด 2-3 วันผู้ติดเชื้ออาจลดลง
วันนี้ (3 กุมภาพันธ์ 2564) นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยนายแพทย์โสภณ เมฆธน ผู้ช่วยรัฐมนตรีประจํากระทรวงสาธารณสุข นายแพทย์ ม.ล.สมชาย จักรพันธุ์ ที่ปรึกษารัฐมนตรีว่าการกระทรวงสาธารณสุข นายแพทย์เกียรติภูมิ วงศ์รจิต ปลัดกระทรวงสาธารณสุข และผู้บริหาร ลงพื้นที่โรงพยาบาลกระทุ่มแบน และโรงพยาบาลสนาม องค์การบริหารส่วนตําบลท่าทราย ติดตามสถานการณ์โรคโควิด 19 ของ จ.สมุทรสาคร และให้กําลังใจบุคลากรทางการแพทย์ พร้อมมอบหน้ากากอนามัย 1 หมื่นชิ้น และชุดPPE 250 ชุด
นายอนุทินกล่าวว่า แนวโน้มการควบคุมโรคใน จ.สมุทรสาครดีขึ้น แม้พบผู้ติดเชื้อวันละหลายร้อยคนจากการตรวจเชิงรุก ทั้งนี้ มีโรงพยาบาลที่มีความพร้อมรองรับผู้ติดเชื้อคนไทยที่มีอาการเข้ารักษา ได้แก่ โรงพยาบาลสมุทรสาคร โรงพยาบาลท่าฉลอม โรงพยาบาลบ้านแพ้ว และโรงพยาบาลกระทุ่มแบน โดยใช้อาคารสร้างใหม่เป็นCohort Ward มีอุปกรณ์ทางการแพทย์ครบครัน รวมทั้งมีห้องปฎิบัติการทางการแพทย์สามารถตรวจหาเชื้อเองได้ ส่วนแรงงานต่างชาติได้จัดเตรียมโรงพยาบาลสนามไว้รองรับจํานวนหลายพันเตียง ส่วนผู้ติดเชื้อเป็นกลุ่มก้อนในโรงงาน ใช้การกักกันในโรงงาน (Factory Quarantine) และมาตรการ Bubble and Seal ให้อยู่ภายในพื้นที่ ซึ่งการแยกผู้ติดเชื้อและกักกันไม่ให้ออกนอกพื้นที่ หรือออกนอก จ.สมุทรสาครเป็นเป้าหมายสําคัญที่ทําให้ควบคุมโรคได้
“ผู้ที่อยู่ในจ.สมุทรสาครยังขอให้รักษาพฤติกรรมNew Normal ต่อไป ใส่หน้ากากอนามัย ล้างมือบ่อยๆ พยายามอยู่ห่างจากชุมชนที่แออัด อย่าหลีกเลี่ยงกฎหมาย ทําตามคําแนะนําของกระทรวงสาธารณสุขอย่างเคร่งครัด เพื่อให้สถานการณ์กลับสู่ปกติ คาดว่าอีกไม่นาน” นายอนุทินกล่าว
ทั้งนี้ ได้ค้นหาเชิงรุกแล้ว 1.4 แสนราย เกินเป้าที่กําหนดไว้จากโรงงาน 541 แห่ง แต่ทําได้มากถึง 845 แห่งโดยโรงงานขนาดใหญ่ที่มีมากกว่า 500 คน และโรงงานขนาดกลางที่มี 200-500 คน ได้รับการตรวจคัดกรองแล้วทั้งหมด ทําให้ทราบโรงงานเป้าหมายที่ต้องควบคุมโรคด้วยมาตรการBubble and Seal ซึ่งตอนนี้มีหลายโรงงานแล้วที่ทําได้ โดยอีก 2-3 วันผลการตรวจทางห้องปฏิบัติการจะออกมาครบทั้งหมด คาดว่าการติดเชื้อน่าจะลดลงจากนี้การเฝ้าระวังเชิงรุกจะทําในพื้นที่เสี่ยงและโรงงานขนาดเล็กที่ยังดําเนินการไม่ครอบคลุม และเตรียมแผนมาตรการรองรับต่อไป
รัฐบาลไทย-ข่าวทำเนียบรัฐบาล-สธ. ย้ำความพร้อมระบบเฝ้าระวังป้องกันควบคุมโรค ช่วยให้จำกัดวงระบาดได้ดี
วันพุธที่ 3 กุมภาพันธ์ 2564
สธ. ย้ําความพร้อมระบบเฝ้าระวังป้องกันควบคุมโรค ช่วยให้จํากัดวงระบาดได้ดี
กระทรวงสาธารณสุข ย้ําความพร้อมระบบเฝ้าระวังป้องกันควบคุมโรคโควิด 19 มีความสําคัญ ทําให้การแพร่ระบาดอยู่ในวงจํากัด ควบคุมโรคได้
กระทรวงสาธารณสุข ย้ําความพร้อมระบบเฝ้าระวังป้องกันควบคุมโรคโควิด 19 มีความสําคัญ ทําให้การแพร่ระบาดอยู่ในวงจํากัด ควบคุมโรคได้
บ่ายวันนี้ (3 กุมภาพันธ์ 2564) ที่ศูนย์แถลงข่าวสถานการณ์โรคติดเชื้อไวรัสโคโรนา 2019 กระทรวงสาธารณสุข จ.นนทบุรี นพ.เฉวตสรร นามวาท รักษาราชการแทนผู้อํานวยการกองควบคุมโรคและภัยสุขภาพในภาวะฉุกเฉิน กรมควบคุมโรค แถลงข่าวสถานการณ์โรคโควิด 19 ในประเทศไทย ว่า วันนี้มีผู้ติดเชื้อรายใหม่ 795 ราย เป็นผู้ติดเชื้อในประเทศ 783 ราย ส่วนใหญ่มาจากการค้นหาเชิงรุกในพื้นที่จังหวัดสมุทรสาคร และเดินทางมาจากต่างประเทศ 12 ราย ส่วนผู้ติดเชื้อสะสมการระบาดระลอกใหม่ (วันที่ 15 ธันวาคม 2563 –3 กุมภาพันธ์ 2564) มี 17,012 ราย หายป่วย 10,061 ราย รักษาตัวในโรงพยาบาล 6,932 ราย ไม่มีเสียชีวิตเพิ่ม รวมผู้เสียชีวิตสะสม 19 ราย
นพ.เฉวตสรรกล่าวต่อว่า สําหรับกลุ่มก้อนการติดเชื้อโควิด 19 ที่จังหวัดมหาสารคาม พบผู้ติดเชื้อเพิ่ม 1 รายเพศชาย อายุ 66 ปี เป็นบุคลากรทางการแพทย์ ปฏิบัติงานในคลินิกที่ผู้ติดเชื้อเข้ารับการตรวจรักษา เมื่อทราบข่าวจึงไปรับการตรวจหาเชื้อ ผลครั้งแรกเป็นลบ ได้กักตัวเองที่บ้านเพื่อสังเกตอาการ ระหว่างการกักตัว มีอาการป่วยคล้ายหวัด จึงไปตรวจซ้ํา ผลตรวจพบเชื้อ ทางคณะกรรมการโรคติดต่อจังหวัดมหาสารคาม จึงได้ประกาศให้ผู้มารับบริการที่คลินิกดังกล่าว ในช่วงวันที่ 25-29 มกราคม 2564 ไปรายงานตัวกับเจ้าหน้าที่สาธารณสุขใกล้บ้านและเข้ารับการตรวจหาเชื้อ อย่างไรก็ตาม ถือว่าจังหวัดมหาสารคามสามารถควบคุมได้ เนื่องจากมีการเตรียมพร้อมและเข้มมาตรการเฝ้าระวังป้องกันควบคุมโรค ตั้งแต่ยังไม่มีเหตุการณ์ระบาด ร่วมบูรณาการกับหน่วยงานในพื้นที่หลายภาคส่วนพร้อมทั้งได้เฝ้าระวังในกลุ่มผู้ป่วยปอดอักเสบ คลินิกกลุ่มโรคคล้ายหวัด (ARI Clinic)ในโรงพยาบาล และตรวจคัดกรองเชิงรุกในกลุ่มแรงงานต่างด้าว รวมถึงพื้นที่เสี่ยง เช่น ตลาด และผู้จําหน่ายอาหารสด อาหารทะเล เป็นต้น
สําหรับผู้ป่วยยืนยันสะสมในกลุ่มก้อนการระบาดเดียวกันในจังหวัดมหาสารคามมีทั้งหมด 17 รายในจํานวนนี้แบ่งเป็นผู้ป่วยเข้าเกณฑ์เฝ้าระวัง (PUI) จํานวน 55 ราย พบผู้ติดเชื้อ 3 ราย, ผู้สัมผัสเสี่ยงสูง 33 ราย พบผู้ติดเชื้อ 14 ราย และผู้สัมผัสเสี่ยงต่ํา 32 ราย ไม่พบผู้ติดเชื้อ ส่วนของการเฝ้าระวังติดตามค้นหาเชิงรุก (Active Surveillance) จํานวน 4,149 ราย ผลไม่พบเชื้อ 2,477 ราย และอยู่ระหว่างรอผล 1,672 ราย
********************************3 กุมภาพันธ์ 2564
รัฐบาลไทย-ข่าวทำเนียบรัฐบาล-ด่วน! วธ.เปิดรับสมัครสอบแข่งขันบรรจุข้าราชการ นักวิชาการเงินและบัญชี นักจัดการงานทั่วไป นักวิชาการวัฒนธรรมปฏิบัติการรวม 103 อัตรา เริ่มรับสมัครทางอินเทอร์เน็ต  9 ก.พ.ถึง 4 มี.ค.นี้
วันพุธที่ 3 กุมภาพันธ์ 2564
ด่วน! วธ.เปิดรับสมัครสอบแข่งขันบรรจุข้าราชการ นักวิชาการเงินและบัญชี นักจัดการงานทั่วไป นักวิชาการวัฒนธรรมปฏิบัติการรวม 103 อัตรา เริ่มรับสมัครทางอินเทอร์เน็ต  9 ก.พ.ถึง 4 มี.ค.นี้
ด่วน! วธ. เปิดรับสมัครสอบแข่งขันบรรจุข้าราชการ นักวิชาการเงินและบัญชี นักจัดการงานทั่วไป นักวิชาการวัฒนธรรมปฏิบัติการรวม 103 อัตรา เริ่มรับสมัครทางอินเทอร์เน็ต  9 ก.พ.ถึง 4 มี.ค.นี้
นางยุพา ทวีวัฒนะกิจบวร ปลัดกระทรวงวัฒนธรรม เปิดเผยว่า กระทรวงวัฒนธรรม(วธ)โดยสํานักงานปลัดกระทรวงวัฒนธรรม(สป.วธ.)เปิดรับสมัครสอบแข่งขันเพื่อบรรจุแต่งตั้งบุคคลเข้ารับราชการสังกัดกระทรวงวัฒนธรรม(วธ.)จํานวนทั้งหมด 103 อัตรา แบ่งเป็นตําแหน่งนักวิชาการเงินและบัญชีปฏิบัติการ 8 อัตรา นักจัดการงานทั่วไปปฏิบัติการ 25 อัตราและนักวิชาการวัฒนธรรมปฏิบัติการ 70 อัตรา โดยคุณสมบัติของผู้มีสิทธิสมัครสอบต้องมีคุณสมบัติทั่วไปและไม่มีลักษณะต้องห้ามตามมาตรา 36 แห่งพ.ร.บ.ระเบียบข้าราชการพลเรือน พ.ศ.2551 เช่น มีสัญชาติไทย อายุไม่ต่ํากว่า 18 ปี และไม่มีลักษณะต้องห้าม เช่น เป็นผู้เคยถูกลงโทษ ไล่ออกเพราะกระทําผิดตามวินัยตามพ.ร.บ.ฉบับนี้หรือกฎหมายอื่น เป็นผู้เคยกระทําการทุจริตในการสอบเข้ารับราชการหรือเข้าปฏิบัติงานในหน่วยงานของรัฐ นอกจากนี้ ต้องมีคุณสมบัติเฉพาะตําแหน่ง เช่น เป็นผู้ได้รับปริญญาตรีตามสาขาวิชาหรือคุณวุฒิอย่างอื่นที่เทียบได้ในระดับเดียวกัน เป็นผู้สอบผ่านการการวัดความรู้ความสามารถทั่วไป (ภาค ก) ของสํานักงานคณะกรรมการข้าราชการพลเรือน(ก.พ.)ระดับปริญญาตรีขึ้นไป โดยจะต้องเป็นผู้ที่มีผลการสอบผ่าน(ภาค ก) ภายในวันที่ปิดรับสมัครสอบ ผู้สมัครที่เป็นเพศชายต้องผ่านการเกณฑ์ทหาร หรือมีหลักฐานที่แสดงว่าไม่ต้องรับราชการทหาร(สด.8 หรือสด.43)
ปลัดกระทรวงวัฒนธรรม กล่าวอีกว่า สําหรับการสอบแบ่งเป็นการสอบเพื่อวัดความรู้ความสามารถที่ใช้เฉพาะตําแหน่งโดยวิธีสอบข้อเขียน(ปรนัย) ซึ่งผู้สมัครสอบในตําแหน่งใด จะต้องสอบเฉพาะตําแหน่งนั้นตามที่ได้กําหนดไว้และการสอบเพื่อวัดความเหมาะสมกับตําแหน่งที่จะบรรจุและแต่งตั้งโดยวิธีการสัมภาษณ์หรือวิธีอื่น ซึ่งผู้ที่จะสมัครสอบสามารถสมัครได้ทางอินเทอร์เน็ตตั้งแต่วันที่ 9 กุมภาพันธ์ 2564 ถึงวันที่ 4 มีนาคม 2564 ตลอด 24 ชั่วโมงไม่เว้นวันหยุดราชการโดยเข้าไปดูรายละเอียดได้ที่เวบไซต์ http://m-culture.thaijobjob.com/หัวข้อ “การรับสมัครสอบแข่งขันเพื่อบรรจุบุคคลเข้ารับราชการตําแหน่งนักวิชาการเงินและบัญชีปฏิบัติการ ตําแหน่งนักจัดการงานทั่วไปปฏิบัติการและตําแหน่งนักวิชาการวัฒนธรรมปฏิบัติการสังกัดสํานักงานปลัดกระทรวงวัฒนธรรม
ทั้งนี้ สป.วธ.จะประกาศรายชื่อผู้สมัครสอบ วัน เวลา สถานที่สอบและระเบียบเกี่ยวกับการสอบวันที่ 10 มีนาคม 2564 ทางเวบไซต์ http://m-culture.thaijobjob.com/ หรือ www.m-culture.go.th/personnel หัวข้อ “การประกาศรายชื่อผู้สมัครสอบ วัน เวลา สถานที่และระเบียบเกี่ยวกับการสอบ”และจะดําเนินการสอบแข่งขันเพื่อวัดความรู้ความสามารถที่จะใช้เฉพาะตําแหน่งในวันที่ 20 มีนาคม 2564
--------------------
รัฐบาลไทย-ข่าวทำเนียบรัฐบาล-รมว.วธ.เป็นประธานการประชุมหัวหน้าส่วนราชการ และองค์การมหาชนในสังกัดกระทรวงวัฒนธรรม ครั้งที่ ๒/๒๕๖๔
วันพุธที่ 3 กุมภาพันธ์ 2564
รมว.วธ.เป็นประธานการประชุมหัวหน้าส่วนราชการ และองค์การมหาชนในสังกัดกระทรวงวัฒนธรรม ครั้งที่ ๒/๒๕๖๔
รมว.วธ.เป็นประธานการประชุมหัวหน้าส่วนราชการ และองค์การมหาชนในสังกัดกระทรวงวัฒนธรรม ครั้งที่ ๒/๒๕๖๔
วันที่ ๓ กุมภาพันธ์ ๒๕๖๔ เวลา ๐๙.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานการประชุมหัวหน้าส่วนราชการ และองค์การมหาชนในสังกัดกระทรวงวัฒนธรรม ครั้งที่ ๒/๒๕๖๔ เพื่อสรุปความคืบหน้าผลการดําเนินงานของหน่วยงานต่างๆ ให้เป็นไปตามนโยบายและมติการประชุมหัวหน้าส่วนราชการและองค์การมหาชนในสังกัดกระทรวงวัฒนธรรมและรายงานผลการดําเนินงานตามนโยบายหลักของรัฐบาล โดยมีนายปรเมศวร์ งามพิเชษฐ์ ผู้ช่วยรัฐมนตรีประจํากระทรวงวัฒนธรรม นางยุพา ทวีวัฒนะกิจบวร ปลัดกระทรวงวัฒนธรรม นายเวียง วรเชษฐ์ ที่ปรึกษารัฐมนตรีว่าการกระทรวงวัฒนธรรม นายพิกิฏ ศรีชนะ เลขานุการรัฐมนตรีว่าการกระทรวงวัฒนธรรม ผู้บริหารกระทรวงวัฒนธรรม และเจ้าหน้าที่ที่เกี่ยวข้อง เข้าร่วมประชุม ณ ศูนย์ประชุมกระทรวงวัฒนธรรม ชั้น ๘ กระทรวงวัฒนธรรม
รัฐบาลไทย-ข่าวทำเนียบรัฐบาล-สธ.แนะเช็คสุขภาพใจ วัดระดับความเครียดช่วงโควิดระลอกใหม่
วันพุธที่ 3 กุมภาพันธ์ 2564
สธ.แนะเช็คสุขภาพใจ วัดระดับความเครียดช่วงโควิดระลอกใหม่
กระทรวงสาธารณสุข เผยสุขภาพจิตคนไทยในช่วงสถานการณ์โควิด 19 ระลอกใหม่ พบภาวะเครียด ตื่นตระหนก สอดคล้องกับสถานการณ์ในพื้นที่ กลุ่มญาติผู้ติดเชื้อและผู้ที่กักตัวมีความเสี่ยงต่อภาวะสุขภาพจิต แนะทางออกหรือทางเลือก เข้าเว็บไซต์กรมสุขภาพจิต เช็คสุขภาพใจ วัดร
กระทรวงสาธารณสุข เผยสุขภาพจิตคนไทยในช่วงสถานการณ์โควิด 19 ระลอกใหม่ พบภาวะเครียด ตื่นตระหนกสอดคล้องกับสถานการณ์ในพื้นที่ กลุ่มญาติผู้ติดเชื้อและผู้ที่กักตัวมีความเสี่ยงต่อภาวะสุขภาพจิต แนะทางออกหรือทางเลือก เข้าเว็บไซต์กรมสุขภาพจิต เช็คสุขภาพใจ วัดระดับความเครียด และประชาชนทั่วไปควรเสพข่าวพอเหมาะ
วันนี้ (3 กุมภาพันธ์ 2564) ที่ศูนย์แถลงข่าวสถานการณ์โรคติดเชื้อไวรัสโคโรนา 2019 กระทรวงสาธารณสุข จ.นนทบุรี แพทย์หญิงพรรณพิมล วิปุลากร อธิบดีกรมสุขภาพจิต แถลงข่าว เช็คอินหัวใจในช่วงการระบาดของโรคโควิด 19 ประชาชนเกิดความรู้สึกเครียดและวิตกกังวล โดยสถานการณ์การระบาดระลอกใหม่ ส่วนใหญ่พบประชาชนตื่นตระหนกและมีความตึงเครียดสอดคล้องกับพื้นที่จังหวัดที่พบการระบาด เช่น คนในพื้นที่สีแดงกลัวตัวเองติดเชื้อ ส่วนจังหวัดสีส้มและสีเหลือง กลัวควบคุมสถานการณ์ไม่อยู่ ส่วนความกังวลใจของประชาชนส่วนใหญ่ที่นําไปสู่ความเครียดและวิตกกังวล มาจากมาตรการที่อาจกระทบกับชีวิตประจําวัน ทั้งในด้านเศรษฐกิจ และโอกาสการทํางาน
แพทย์หญิงพรรณพิมลกล่าวต่อว่า สําหรับกลุ่มที่มีความเสี่ยงต่อภาวะสุขภาพจิตคือ ผู้ติดเชื้อและญาติ
ที่ได้รับการตีตราจากคนในสังคม ชุมชน และผู้ที่ต้องเข้ารับการกักตัวในสถานที่รัฐจัดให้หรือที่บ้าน ในส่วนนี้กระทรวงสาธารณสุขจะมีทีมเข้าไปดูแลสุขภาพสุขภาพจิต โดยพบว่าในช่วง2 วันแรกจะมีภาวะความเครียดสูงจากการรอผลตรวจ และเมื่อเข้าสู่สัปดาห์ที่ 2 ของการกักตัว จะมีภาวะความเครียดสูงขึ้น เนื่องจากไม่สามารถเดินทางไปไหนได้แนะนําให้ทําตารางการใช้ชีวิตเป็นเวลา 14 วัน รวมถึงสื่อสารกับบุคคลอื่นผ่านทางเครื่องมือสื่อสารจะช่วยลดความเครียดได้ ส่วนญาติเมื่อพูดคุยกับผู้ที่ถูกกักกัน แล้วพบความผิดปกติหรือความเสี่ยงทางสุขภาพจิต เช่นอารมณ์แปรปรวน หงุดหงิดง่าย หรือมีประวัติเกี่ยวกับสุขภาพจิต และแสดงความคิดที่จะยุติชีวิตของตัวเอง ให้รีบแจ้งข้อมูลแก่เจ้าหน้าที่ในสถานกักกันทันที เพื่อร่วมกันช่วยเหลือและดูแล สําหรับประชาชนทั่วไป หากเริ่มรู้สึกเครียดจากการเสพข่าว แนะลดชั่วโมงการรับข่าวสาร ติดตามจากช่องทางที่เชื่อถือได้ หากอยากทราบสภาวะสุขภาพจิตของตนเอง สามารถเข้าเว็บไซต์กรมสุขภาพจิต ซึ่งมีเครื่องมือตรวจวัดสภาพจิตใจMental Health Check-In เพื่อเช็คสุขภาพใจว่าความเครียดอยู่ในระดับใดจะทราบผลการประเมินทันที มีคําแนะนําการปฏิบัติตัว และช่องทางขอรับคําปรึกษาจากผู้เชี่ยวชาญผ่านทางออนไลน์ หรือโทรปรึกษาสายด่วน กรมสุขภาพจิต 1323
“ขอให้ทุกท่านกลับมาดูแลใจของตัวเอง หากเรามีวัคซีนใจที่ดีจะสามารถดูแลสมาชิกในครอบครัว ชุมชน วัคซีนสําคัญที่จะช่วยลดภาวะกังวลที่แพทย์แนะนําคือ การลดความเสี่ยงและป้องกันตัวเองด้วยการสวมหน้ากากอนามัยตลอดเวลา เลี่ยงการอยู่ในพื้นที่แออัด ล้างมือบ่อยๆ การเว้นระยะห่าง จะช่วยทําให้เราสามารถควบคุมโรคและช่วยลดความกังวลได้ เชื่อมั่นว่าทุกคนจะผ่านสถานการณ์นี้ไปได้ด้วยกัน” แพทย์หญิงพรรณพิมลกล่าว
********************************* 3 กุมภาพันธ์ 2564
รัฐบาลไทย-ข่าวทำเนียบรัฐบาล-ดีอีเอส ติดตามความคืบหน้าภารกิจสำคัญ ปีงบประมาณ 2564 รอบที่ 1 ในพื้นที่ จ.ตาก จ.ระยอง ผ่านการประชุมทางไกล
วันพุธที่ 3 กุมภาพันธ์ 2564
ดีอีเอส ติดตามความคืบหน้าภารกิจสําคัญ ปีงบประมาณ 2564 รอบที่ 1 ในพื้นที่ จ.ตาก จ.ระยอง ผ่านการประชุมทางไกล
ดีอีเอส ติดตามความคืบหน้าภารกิจสําคัญ ปีงบประมาณ 2564 รอบที่ 1 ในพื้นที่ จ.ตาก จ.ระยอง ผ่านการประชุมทางไกล
เมื่อวันพุธที่3กุมภาพันธ์ 2564นางคนึงนิจคชศิลาหัวหน้าผู้ตรวจราชการกระทรวงดิจิทัลเพื่อเศรษฐกิจและสังคมเป็นประธานการประชุมการตรวจราชการประจําปีงบประมาณพ.ศ. 2564 รอบที่1ผ่านการประชุมวีดิทัศน์ทางไกลโดยมีนางปิยนุชวุฒิสอนผู้ตรวจราชการกระทรวงดิจิทัลเพื่อเศรษฐกิจและสังคมร่วมกับหน่วยงานภายใต้สังกัดกระทรวงฯเขตตรวจราชการที่17จ.ตากและเขตตรวจราชการที่8จ.ระยองณห้องประชุม802ชั้น8สํานักงานปลัดกระทรวงดิจิทัลเพื่อเศรษฐกิจและสังคมสําหรับปีงบประมาณ2564 กระทรวงฯเน้นการตรวจติดตามผลการดําเนินงานของหน่วยงานในสังกัดและการแก้ไขปัญหาอุปสรรคในเชิงนโยบายภาพรวมซึ่งมีโครงการหลักๆที่น่าสนใจอาทิโครงการบริการอินเทอร์เน็ตสาธารณะสู่ชุมชน,การพัฒนาวิสาหกิจในระยะเริ่มต้นเน้นกิจกรรมส่งเสริมสนับสนุนยกระดับผู้ประกอบการด้านดิจิทัลฯ,การยกระดับศูนย์การเรียนรู้ICTชุมชนสู่ศูนย์ดิจิทัลชุมชนและโครงการพัฒนาแพลตฟอร์มดิจิทัลของรัฐ เช่นกิจกรรมในการเฝ้าระวังภัยคุกคามไซเบอร์ให้กับโครงการพื้นฐานดิจิทัลและบริการออนไลน์ของหน่วยงานภาครัฐเพื่อเพิ่มความเชื่อมั่นในการให้บริการเป็นต้นนอกจากนี้กระทรวงฯเน้นเรื่องการบริหารสภานการณ์การแพร่ระบาดของเชื้อไวรัสโคโรนา2019 ได้แก่การขับเคลื่อนการใช้แพลตฟอร์ม/แอปพลิเคชั่น“ไทยชนะ”และแอปพลิเคชั่น“หมอชนะ”
****************
รัฐบาลไทย-ข่าวทำเนียบรัฐบาล-รมว.วธ.บันทึกเทปรายการ “เล่าเรื่องไทยๆ กับ สายสวรรค์ ขยันยิ่ง”
วันพุธที่ 3 กุมภาพันธ์ 2564
รมว.วธ.บันทึกเทปรายการ “เล่าเรื่องไทยๆ กับ สายสวรรค์ ขยันยิ่ง”
รมว.วธ.บันทึกเทปรายการ “เล่าเรื่องไทยๆ กับ สายสวรรค์ ขยันยิ่ง”
วันที่ ๓ กุมภาพันธ์ ๒๕๖๔ เวลา ๑๔.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม บันทึกเทปรายการ “เล่าเรื่องไทยๆ กับ สายสวรรค์ ขยันยิ่ง” โดยมีนายประทีป เพ็งตะโก อธิบดีกรมศิลปากร นายอรุณศักดิ์ กิ่งมณี รองอธิบดีกรมศิลปากร นางสาวนิตยา กนกมงคล ผู้อํานวยการสํานักพิพิธภัณฑสถานแห่งชาติ และเจ้าหน้าที่ที่เกี่ยวข้อง ร่วมชมการบันทึกเทป ณ พิพิธภัณฑสถานแห่งชาติ พระนคร
โดยรายการจะออกอากาศในวันที่ ๒๓ กุมภาพันธ์ วันที่ ๑๘ มีนาคม วันที่ ๒๓ มีนาคม และวันที่ ๒๕ มีนาคม ๒๕๖๔
ทางสถานีโทรทัศน์ช่อง ๓ HD (๓๓) เวลา ๑๖.๔๕ น. เป็นต้นไป
รัฐบาลไทย-ข่าวทำเนียบรัฐบาล-สธ.เพิ่มการเข้าถึงบริการโรคเฉพาะทางเขตเมือง ที่อาคารบางรัก เขตสาทร
วันพุธที่ 3 กุมภาพันธ์ 2564
สธ.เพิ่มการเข้าถึงบริการโรคเฉพาะทางเขตเมือง ที่อาคารบางรัก เขตสาทร
กระทรวงสาธารณสุข เปิดศูนย์การแพทย์ให้บริการโรคเฉพาะทาง อาทิ โรคติดต่อทางเพศสัมพันธ์ จักษุวิทยา โรคผิวหนัง และโรคหัวใจ เพิ่มการเข้าถึงบริการแก่ประชาชนเขตเมือง ที่อาคารบางรัก เขตสาทร
กระทรวงสาธารณสุข เปิดศูนย์การแพทย์ให้บริการโรคเฉพาะทาง อาทิ โรคติดต่อทางเพศสัมพันธ์ จักษุวิทยาโรคผิวหนัง และโรคหัวใจ เพิ่มการเข้าถึงบริการแก่ประชาชนเขตเมือง ที่อาคารบางรัก เขตสาทร
วันนี้ (3 กุมภาพันธ์ 2564) ที่สํานักปลัดกระทรวงสาธารณสุข จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เป็นประธาน พร้อมด้วย ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข และนายแพทย์เกียรติภูมิ วงศ์รจิต ปลัดกระทรวงสาธารณสุข ในพิธีลงนามบันทึกความเข้าใจว่าด้วยความร่วมมือการจัดบริการทางการแพทย์ระหว่างกรมควบคุมโรค โดยนายแพทย์โอภาส การย์กวินพงศ์ อธิบดีกรมควบคุมโรค และ กรมการแพทย์ โดยนายแพทย์สมศักดิ์ อรรฆศิลป์ อธิบดีกรมการแพทย์
นายอนุทินกล่าวว่า กระทรวงสาธารณสุข ได้เพิ่มหน่วยบริการโรคเฉพาะทางที่อาคารบางรัก เขตสาทร ซึ่งเป็นอาคาร 17 ชั้น เพื่อให้ประชาชนในเขตเมือง มีความสะดวก เข้าถึงบริการได้ง่าย ประหยัดเวลา และค่าใช้จ่ายในการเดินทางโดยเฉพาะในช่วงสถานการณ์โรคโควิด 19 ที่จะต้องลดความแออัดในโรงพยาบาลใหญ่จัดบริการแบบNew Normalโดยมอบให้กรมควบคุมโรคและกรมการแพทย์จัดบริการโรคเฉพาะทางต่างๆ เช่น โรคติดต่อทางเพศสัมพันธ์ โรคตา โรคผิวหนัง โรคหัวใจ เป็นต้น โดยแพทย์ผู้เชี่ยวชาญจากโรงพยาบาลเมตตาประชารักษ์ (วัดไร่ขิง) โรงพยาบาลเลิดสิน สถาบันโรคทรวงอก สถาบันโรคผิวหนัง ซึ่งได้เปิดบริการบางส่วนแล้ว ในส่วนของการตรวจรักษาโรคติดต่อทางเพศสัมพันธ์ และโรคผิวหนัง และอยู่ระหว่างปรับปรุงสถานที่ให้เหมาะสมกับการตรวจรักษาโรคเฉพาะทางแต่ละสาขา ซึ่งจะทยอยเปิดให้บริการต่อไป นอกจากนี้ ยังเป็นศูนย์การเรียนรู้ และเป็นสถานที่ศึกษาดูงานให้กับบุคลากรทางการแพทย์ทั้งในและต่างประเทศอีกด้วย ทั้งนี้ ประชาชนติดต่อสอบถามข้อมูลเพิ่มเติมได้ที่ โทร 081 875 9904
******************************** 3 กุมภาพันธ์ 2564
รัฐบาลไทย-ข่าวทำเนียบรัฐบาล-ประชาสัมพันธ์เชิญชวนผู้ประกอบการร้านค้าและผู้ให้บริการรายย่อยเข้าร่วมโครงการเราชนะ
วันพุธที่ 3 กุมภาพันธ์ 2564
ประชาสัมพันธ์เชิญชวนผู้ประกอบการร้านค้าและผู้ให้บริการรายย่อยเข้าร่วมโครงการเราชนะ
ครม.มีมติเมื่อวันที่ 2 ก.พ.2564 กําหนดประเภทสินค้าที่ไม่ให้สิทธิ์ในโครงการเราชนะเพิ่มเติม (จากที่กําหนดไม่ให้ใช้จ่ายสําหรับสลากกินแบ่งรัฐบาล เครื่องดื่มแอลกอฮอล์ บุหรี่ หรือยาสูบ)
นางสาวกุลยา ตันติเตมิท ผู้ตรวจราชการกระทรวงการคลัง รักษาราชการแทนผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยว่า คณะรัฐมนตรีได้มีมติ เมื่อวันที่ 2 กุมภาพันธ์ 2564 กําหนดประเภทสินค้าที่ไม่ให้สิทธิ์ในโครงการเราชนะเพิ่มเติม (จากที่กําหนดไม่ให้ใช้จ่ายสําหรับสลากกินแบ่งรัฐบาล เครื่องดื่มแอลกอฮอล์ บุหรี่ หรือยาสูบ) ได้แก่ สินค้าประเภททองคํา รวมถึงร้านค้าที่ขึ้นทะเบียนการขายทอดตลาด และการค้าของเก่าประเภท เพชร พลอย ทอง นาก เงิน หรืออัญมณี เนื่องจากเป็นสินค้าที่ไม่จําเป็นต่อการดํารงชีพ
สําหรับกลุ่มผู้ประกอบการร้านค้าธงฟ้าราคาประหยัดพัฒนาเศรษฐกิจท้องถิ่น (ร้านค้าธงฟ้าฯ) และร้านค้าคนละครึ่งไม่ต้องลงทะเบียนสมัครใหม่ และสามารถปรับปรุง (Update) แอปพลิเคชัน “ถุงเงิน” ให้เป็นเวอร์ชันล่าสุดเพื่อรองรับการใช้จ่ายของประชาชนผู้ได้รับสิทธิ์ในโครงการเราชนะได้ตั้งแต่วันที่ 4 กุมภาพันธ์ 2564 เวลา 12.00 น. เป็นต้นไป
โฆษกกระทรวงการคลังยังเน้นย้ําถึงความพร้อมในการเปิดรับสมัครผู้ประกอบการร้านค้าและผู้ให้บริการรายย่อยที่สนใจเข้าร่วมโครงการเราชนะ โดยผู้ประกอบการร้านค้าในกลุ่มร้านอาหารและเครื่องดื่มและร้านจําหน่ายสินค้าทั่วไปสามารถสมัครเข้าร่วมโครงการเราชนะได้ทางเว็บไซต์ www.คนละครึ่ง.com หรือติดต่อที่สาขาของธนาคารกรุงไทย จํากัด (มหาชน) สําหรับผู้ให้บริการรายย่อยที่มีสถานประกอบการเป็นหลักแหล่งและตรวจสอบได้หรือบริการขนส่งสาธารณะ สามารถสมัครเข้าร่วมโครงการเราชนะได้ทางเว็บไซต์ www.เราชนะ.com หรือติดต่อที่สาขาของธนาคารกรุงไทย จํากัด (มหาชน) โดยจะมีการแจ้งผลการสมัครเข้าร่วมโครงการผ่านข้อความสั้น (SMS) ซึ่งผู้ประกอบการร้านค้าและผู้ให้บริการรายย่อยที่ได้รับสิทธิ์เข้าร่วมโครงการสามารถดาวน์โหลดและยืนยันตัวตนบนแอปพลิเคชัน “ถุงเงิน” เพื่อใช้เป็นช่องทางในการรับชําระค่าสินค้าและบริการต่อไป ทั้งนี้ ผู้ประกอบการร้านค้าและผู้ให้บริการรายย่อยสามารถสมัครเข้าร่วมโครงการได้ตั้งแต่วันนี้จนถึง 31 มีนาคม 2564 และสามารถศึกษารายละเอียดเพิ่มเติมได้ทางเว็บไซต์ www.เราชนะ.com
ทั้งนี้ ล่าสุดมีประชาชนที่สนใจเข้าร่วมโครงการเราชนะและลงทะเบียนทางเว็บไซต์ www.เราชนะ.com แล้วประมาณ 8.4 ล้านคน อย่างไรก็ตาม ประชาชนที่ลงทะเบียนแล้ว แต่ได้รับ SMS แจ้งเตือนสถานะ “ลงทะเบียนไม่สําเร็จ” ซึ่งอาจเกิดจากความผิดพลาดในการกรอกเลขประจําตัวประชาชน เลขรหัสหลังบัตรประชาชน (Laser ID) ชื่อ ชื่อกลาง (ถ้ามี) นามสกุล วัน เดือน ปีเกิด สามารถลงทะเบียนใหม่ผ่านทางเว็บไซต์ www.เราชนะ.com ได้ทันที หลังจากได้รับ SMS แจ้งเตือนจนถึงวันที่ 12 กุมภาพันธ์ 2564
สํานักงานเศรษฐกิจการคลัง โทร. 0 2273 9020 ต่อ 3250 3423 3424 3425 3427 3429 3430 3431 และ 3444 (เฉพาะวันและเวลาราชการ) และ Call Center ธนาคารกรุงไทย จํากัด (มหาชน) โทร. 0 2111 1144
รัฐบาลไทย-ข่าวทำเนียบรัฐบาล-รมว.สุชาติ ห่วงลูกจ้างไฟไหม้ จ.ระยอง สั่งหน่วยงานลงพื้นที่ตรวจสอบช่วยเหลือเร่งด่วน
วันพุธที่ 3 กุมภาพันธ์ 2564
รมว.สุชาติ ห่วงลูกจ้างไฟไหม้ จ.ระยอง สั่งหน่วยงานลงพื้นที่ตรวจสอบช่วยเหลือเร่งด่วน
รัฐมนตรีว่าการกระทรวงแรงงาน สั่งหน่วยงานในสังกัดกระทรวงแรงงานเร่งลงพื้นที่เข้าไปตรวจสอบ เบื้องต้นไม่มีผู้ได้รับบาดเจ็บหรือเสียชีวิต ด้านศูนย์ความปลอดภัยในการทํางานเขต 2 ประสานสํานักงานสวัสดิการและคุ้มครองแรงงานจังหวัดระยอง เพื่อตรวจสอบความปลอดภัยและการ
เมื่อวันที่ 3 กุมภาพันธ์ 2564นายสุชาติ ชมกลิ่น รัฐมนตรีว่าการกระทรวงแรงงานเปิดเผยถึงกรณีเกิดเหตุเพลิงไหม้โรงหลอมเหล็ก บริษัท มิลล์คอน สตีล จํากัด (มหาชน) ว่า รัฐบาล ภายใต้การนําของ พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม และกระทรวงแรงงานภายใต้การกํากับดูแลของ พล.อ.ประวิตร วงษ์สุวรรณ มีความห่วงใยต่อเหตุการณ์ไฟไหม้ในครั้งนี้ให้ลงพื้นที่ ผมจึงกําชับให้กระทรวงแรงงานเร่งเข้าไปตรวจสอบเพื่อให้การช่วยเหลือลูกจ้างให้ได้รับสิทธิประโยชน์ทดแทนตามกฎหมายครบทุกคน ผมจึงได้กําชับเจ้าหน้าที่สํานักงานสวัสดิการและคุ้มครองแรงงานจังหวัดระยองเข้าไปตรวจสอบดูแลสาเหตุการเกิดเพลิงไหม้ในครั้งนี้ และชี้แจงให้นายจ้างปฏิบัติตามพระราชบัญญัติความปลอดภัย อาชีวอนามัยและสภาพแวดล้อมในการทํางาน พ.ศ.2555 รวมทั้งมาตรการเกี่ยวกับการป้องกันการเกิดอัคคีภัยของสถานประกอบการ
นายสุชาติกล่าวต่อว่า จากการตรวจสอบของสํานักงานสวัสดิการและคุ้มครองแรงงานจังหวัดระยองพบว่า เหตุการณ์ดังกล่าวเกิดขึ้นเมื่อคืนนี้ (2 ก.พ.64) เวลาประมาณ 21.00 น.สถานที่เกิดเหตุเป็นโรงหลอมเหล็ก บริษัท มิลล์คอน สตีล จํากัด (มหาชน) ตั้งอยู่เลขที่ 99 หมู่ 3 ตําบลนิคมพัฒนา อําเภอนิคมพัฒนา จังหวัดระยองประกอบกิจการผลิตเหล็กและเหล็กกล้าขั้นมูลฐาน มีลูกจ้าง 176 คน เป็นชาย 137 คน หญิง 39 คน เบื้องต้นไม่มีผู้ได้รับบาดเจ็บหรือเสียชีวิต สําหรับสาเหตุกําลังอยู่ระหว่างการตรวจสอบ ทั้งนี้ ศูนย์ความปลอดภัยในการทํางานเขต 2 ประสานสํานักงานสวัสดิการและคุ้มครองแรงงานจังหวัดระยอง เพื่อสอบข้อเท็จจริงและวิเคราะห์หาสาเหตุของการเกิดเหตุเพลิงไหม้ในครั้งนี้ และดําเนินการตามกฎหมายกําหนดต่อไป
รัฐบาลไทย-ข่าวทำเนียบรัฐบาล-“ทส. รับงบสนับสนุนจาก กฟผ. เพื่อจัดทำชุดสนามให้เจ้าหน้าที่ ทช. ปฏิบัติการดูแลทรัพยากรฯ ทางทะเล”
วันพุธที่ 3 กุมภาพันธ์ 2564
“ทส. รับงบสนับสนุนจาก กฟผ. เพื่อจัดทําชุดสนามให้เจ้าหน้าที่ ทช. ปฏิบัติการดูแลทรัพยากรฯ ทางทะเล”
“ทส. รับงบสนับสนุนจาก กฟผ. เพื่อจัดทําชุดสนามให้เจ้าหน้าที่ ทช. ปฏิบัติการดูแลทรัพยากรฯ ทางทะเล”
วันนี้ (3 กุมภาพันธ์ 2564) เวลา 13.30 น. ณ อาคารกระทรวงทรัพยากรธรรมชาติและสิ่งแวดล้อม นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม ได้ร่วมเป็นเกียรติในโอกาสที่กระทรวงพลังงาน โดย การไฟฟ้าฝ่ายผลิตแห่งประเทศไทย (กฟผ.) นําโดยนายกุลิศ สมบัติศิริ ปลัดกระทรวงพลังงาน และ นายบุญญนิตย์ วงศ์รักมิตร ผู้ว่าการไฟฟ้าฝ่ายผลิตแห่งประเทศไทย ได้มอบเงินสนับสนุนงบประมาณรักษาทรัพยากรธรรมชาติ จํานวน 2 ล้านบาท เข้ากองทุนสวัสดิการกรมทรัพยากรทางทะลและชายฝั่ง โดยมี นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม พร้อมด้วย นายโสภณ ทองดี อธิบดีกรมทรัพยากรทางทะเลและชายฝั่ง เป็นผู้แทนรับมอบ
ทั้งนี้ งบประมาณสนับสนุนดังกล่าว จะนําไปใช้เพื่อการจัดทําชุดปฏิบัติการภาคสนาม (Westmoreland) ให้แก่เจ้าหน้าที่กรมทรัพยากรทางทะเลและชายฝั่ง สําหรับการออกปฏิบัติการภาคสนามในการสํารวจและดูแลทรัพยากรธรรมชาติทางทะเลต่อไป
รัฐบาลไทย-ข่าวทำเนียบรัฐบาล-เตือน! รับจ้างอุ้มบุญ ขายไข่ - อสุจิ ผิดกฎหมาย
วันพุธที่ 3 กุมภาพันธ์ 2564
เตือน! รับจ้างอุ้มบุญ ขายไข่ - อสุจิ ผิดกฎหมาย
...
ประเทศไทย เป็นประเทศอันดับต้น ๆ ของโลก
ที่ช่วยให้ผู้มีบุตรยากสามารถ "ตั้งครรภ์" ได้
เฉลี่ยสูงถึง 46% เนื่องจากมีเทคโนโลยี
ช่วยการเจริญพันธุ์ทางการแพทย์
ที่มีความก้าวหน้าและทันสมัยมาก
.
จากความสําเร็จดังกล่าว บวกกับหลายประเทศ
มีอัตราการเกิดลดลง จึงอาจกลายเป็นโอกาส
ให้ "ผู้ไม่หวังดี" มาชักชวนคนไทยที่กําลังเผชิญภาวะลําบาก และเสนอค่าจ้าง
เพื่อให้อุ้มบุญ หรือขายไข่ - อสุจิ
.
แอดมินขอเตือนว่า อย่าได้หลงเชื่อคําเชิญชวน
หรือเห็นแก่ค่าจ้างนั้น เพราะเป็นการกระทํา
ที่ผิดกฎหมายและอาจมีโทษ
ตาม พ.ร.บ. คุ้มครองเด็กที่เกิดโดยอาศัยเทคโนโลยี
ช่วยการเจริญพันธุ์ทางการแพทย์ พ.ศ.2558” ดังนี้
.
1. ผู้ใดรับจ้างอุ้มบุญ มีโทษจําคุกไม่เกิน 10 ปี
และปรับไม่เกิน 200,000 บาท
.
2. ผู้ใดซื้อ - ขายอสุจิ ไข่ หรือตัวอ่อน
มีโทษจําคุกไม่เกิน 3 ปี หรือ
ปรับไม่เกิน 60,000 บาท หรือทั้งจําทั้งปรับ
.
หากประชาชนพบเห็นการรับจ้างตั้งครรภ์แทน
หรือซื้อขายไข่ - อสุจิ สามารถแจ้งข้อมูลได้ที่
สายด่วน กรมสนับสนุนบริการสุขภาพ (สบส.) 1426
#ไทยคู่ฟ้า #รวมไทยสร้างชาติ #ร่วมต้านโควิด19
-------------------
อัลบั้มภาพ
ข่าวที่เกี่ยวข้อง
เพิ่มสิทธิบัตรทอง 2 รายการ ช่วยเหลือเด็กหูหนวก
พุ่งเกิน 8 ล้าน “เราชนะ” เตรียมตรวจสอบสิทธิ 8 ก.พ.
ลงทุนง่าย พันธบัตร "เราชนะ" เริ่มต้นแค่ 100 บ.
ตอบข้อสงสัย ร้านค้าแบบไหนเข้าร่วม "เราชนะ" ได้
หนุน! ผลิต “ถั่งเช่าไหมไทย” สร้างรายได้เกษตรกร
รัฐบาลไทย-ข่าวทำเนียบรัฐบาล-๓ กุมภาพันธ์ วันทหารผ่านศึก
วันพุธที่ 3 กุมภาพันธ์ 2564
๓ กุมภาพันธ์ วันทหารผ่านศึก
ดอกป๊อปปี้ สีแดง นั้น เป็นสัญลักษณ์แทน ทหารผ่านศึก ผู้พิทักษ์รักษาประเทศชาติให้มีเอกราชอธิปไตย สีแดงของดอกป๊อปปี้ คือ เลือดของทหารหาญที่ได้หลั่งชโลมแผ่นดินไว้ด้วยความกล้าหาญ เสียสละอันสูงสุด
#วันทหารผ่านศึก
#ทหารของพระราชา
รัฐบาลไทย-ข่าวทำเนียบรัฐบาล-ธ.ก.ส. จ่ายค่าสินไหมประกันภัยข้าวนาปี 63 แล้วกว่า 370 ล้านบาท
วันพุธที่ 3 กุมภาพันธ์ 2564
ธ.ก.ส. จ่ายค่าสินไหมประกันภัยข้าวนาปี 63 แล้วกว่า 370 ล้านบาท
ธ.ก.ส. จ่ายค่าสินไหมทดแทนแก่เกษตรกรในโครงการประกันภัยข้าวนาปี ปีการผลิต 2563 จํานวนกว่า 370 ล้านบาท ช่วยบรรเทาความเสียหายและลดความเสี่ยงด้านการผลิต แก่เกษตรกรกว่า 32,000 ราย พื้นที่ปลูกข้าวกว่า 310,000 ไร่
นางณิชา อวยพรรุ่งรัตน์ ผู้ช่วยผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ตามที่ ธ.ก.ส. ได้มีการสร้างระบบภูมิคุ้มกันให้เกษตรกร โดยใช้การประกันภัยเป็นเครื่องมือในการบริหารจัดการความเสี่ยงด้านการผลิตและบรรเทาความเสียหายที่อาจเกิดขึ้นผ่านโครงการประกันภัยข้าวนาปี ปีการผลิต 2563 ซึ่งมีเป้าหมายส่งเสริมการทําประกันภัยบนพื้นที่ปลูกข้าวทั่วประเทศ จํานวน 45.7 ล้านไร่ นั้น
โครงการประกันภัยข้าวนาปี ปีการผลิต 2563 ได้สิ้นสุดระยะเวลาการขอเอาประกันภัยแล้ว โดยคุ้มครองความเสียหายจากภัยธรรมชาติ 8 ภัย ได้แก่ ภัยน้ําท่วม/ฝนตกหนัก ภัยแล้ง/ฝนแล้ง/ฝนทิ้งช่วงลมพายุ/พายุไต้ฝุ่น ภัยอากาศหนาว/น้ําค้างแข็ง ลูกเห็บ ไฟไหม้ ช้างป่า และภัยศัตรูพืช/โรคระบาดซึ่งเมื่อเกษตรกรผู้ทําประกันภัยได้รับความเสียหายจะทําการแจ้งความเสียหายที่สํานักงานเกษตรอําเภอในพื้นที่ และเมื่อสมาคมประกันวินาศภัยไทยได้รับข้อมูลรายงานความเสียหาย (ตามแบบรายงานความเสียหาย กษ 02 เพื่อการประกันภัย) ครบถ้วน จะพิจารณาจ่ายค่าสินไหมทดแทนตามเงื่อนไขที่กําหนด ภายใน 15 วัน หลังจากที่ได้รับข้อมูลครบถ้วน จากนั้น ธ.ก.ส. จะดําเนินการโอนเงินค่าสินไหมทดแทนเข้าบัญชีเงินฝากของเกษตรกรโดยตรง ซึ่งในปีการผลิต 2563 ธ.ก.ส. ได้จ่ายค่าสินไหมทดแทนไปแล้วจํานวน 8 ครั้ง เป็นเงินรวมกว่า 370.55 ล้านบาท มีเกษตรกรผู้ปลูกข้าวได้รับประโยชน์กว่า 32,000 ราย พื้นที่ปลูกข้าวกว่า 310,000 ไร่
ทั้งนี้ หาก ธ.ก.ส. ได้รับข้อมูลที่ผ่านเกณฑ์การพิจารณาจ่ายค่าสินไหมทดแทนจะเร่งดําเนินการโอนเข้าบัญชีเงินฝากเกษตรกรโดยเร็ว ให้ทันรอบการผลิตถัดไป ทั้งนี้ ปีการผลิต 2563 มีเกษตรกรให้ความสนใจทําประกันภัยข้าวนาปีจํานวนกว่า 3,400,000 ราย พื้นที่การเกษตรกว่า 44.3 ล้านไร่
รัฐบาลไทย-ข่าวทำเนียบรัฐบาล-รัฐมนตรีฯ สุริยะ ให้คณะผู้บริหารระดับสูงของบริษัท โตโยต้า มอเตอร์ ประเทศไทย จำกัด เข้าพบ
วันพุธที่ 3 กุมภาพันธ์ 2564
รัฐมนตรีฯ สุริยะ ให้คณะผู้บริหารระดับสูงของบริษัท โตโยต้า มอเตอร์ ประเทศไทย จํากัด เข้าพบ
รัฐมนตรีฯ สุริยะ ให้คณะผู้บริหารระดับสูงของบริษัท โตโยต้า มอเตอร์ ประเทศไทย จํากัด เข้าพบ
วันนี้ (3 กุมภาพันธ์ 2564) นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ให้นายนินนาท ไชยธีรภิญโญ ประธานคณะกรรมการ นําคณะผู้บริหารระดับสูงของบริษัท โตโยต้า มอเตอร์ ประเทศไทย จํากัด เข้าพบ เพื่อแนะนําตัวนายยามาชิเตะ โนริเอกิ ในฐานะกรรมการผู้จัดการใหญ่คนใหม่ของบริษัทฯ พร้อมทั้งขอรับทราบและแลกเปลี่ยนความคิดเห็นเกี่ยวกับนโยบายด้านอุตสาหกรรมยานยนต์ โดยมี นายณัฐพล รังสิตพล อธิบดีกรมส่งเสริมอุตสาหกรรม นายวันชัย พนมชัย เลขาธิการสํานักงานมาตรฐานผลิตภัณฑ์อุตสาหกรรม และนางสาวสุชาดา แทนทรัพย์ โฆษกกระทรวงอุตสาหกรรม เข้าร่วมด้วย ณ ห้องประชุม 1 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-พุ่งเกิน 8 ล้าน “เราชนะ” เตรียมตรวจสอบสิทธิ 8 ก.พ.
วันพุธที่ 3 กุมภาพันธ์ 2564
พุ่งเกิน 8 ล้าน “เราชนะ” เตรียมตรวจสอบสิทธิ 8 ก.พ.
...
อัปเดตความคืบหน้า การลงทะเบียนโครงการ “เราชนะ”
ที่เปิดให้ลงทะเบียนตั้งแต่วันที่ 29 ม.ค. ที่ผ่านมา
ผ่านเว็บไซต์ www.เราชนะ .com
ล่าสุด มีผู้ลงทะเบียนแล้วมากกว่า 8,050,000 คน
.
ผู้ที่ลงทะเบียนแล้วสามารถตรวจสอบสถานะการได้รับสิทธิ
ที่ www.เราชนะ .com ได้ตั้งแต่วันที่ 8 ก.พ. 64
.
ย้ํากันตรงนี้ สําหรับผู้ผ่านการคัดกรองคุณสมบัติ
จะต้องดาวน์โหลดแอปพลิเคชัน “เป๋าตัง”
และยืนยันตัวตนด้วยใบหน้า เพื่อเปิดใช้งานแอปพลิเคชัน
และใช้วงเงินที่ได้รับสิทธิ ได้ตั้งแต่วันที่ 18 ก.พ. 64 เป็นต้นไป
.
กรณีที่ลงทะเบียนแล้ว แต่ได้รับข้อความ SMS
แจ้งเตือนสถานะ “ลงทะเบียนไม่สําเร็จ”
อาจเกิดจากความผิดพลาดในการกรอกข้อมูลส่วนบุคคล
เช่น เลขประจําตัวประชาชน เลขรหัสหลังบัตรประชาชน
ชื่อ ชื่อกลาง (ถ้ามี) นามสกุล วัน เดือน ปีเกิด
.
ให้ผู้ที่ลงทะเบียนไม่สําเร็จ
ลงทะเบียนใหม่ที่เว็บไซต์ www.เราชนะ .com ได้ทันที
หลังจากได้รับ SMS แจ้งเตือน จนถึงวันที่ 12 ก.พ. นี้
.
กรณีมีข้อสงสัย สอบถามข้อมูลเพิ่มเติม ได้ที่
ศูนย์ช่วยเหลือผู้เข้าร่วมโครงการเราชนะ
โทร. 0 2273 9020 ต่อ 3250 3423 3424 3425
หรือ Call Center ธนาคารกรุงไทย จํากัด (มหาชน)
โทร. 0 2111 1144
#ไทยคู่ฟ้า #รวมไทยสร้างชาติ #ร่วมต้านโควิด19
-------------------
อัลบั้มภาพ
ข่าวที่เกี่ยวข้อง
เพิ่มสิทธิบัตรทอง 2 รายการ ช่วยเหลือเด็กหูหนวก
เตือน! รับจ้างอุ้มบุญ ขายไข่ - อสุจิ ผิดกฎหมาย
ลงทุนง่าย พันธบัตร "เราชนะ" เริ่มต้นแค่ 100 บ.
ตอบข้อสงสัย ร้านค้าแบบไหนเข้าร่วม "เราชนะ" ได้
หนุน! ผลิต “ถั่งเช่าไหมไทย” สร้างรายได้เกษตรกร
รัฐบาลไทย-ข่าวทำเนียบรัฐบาล-รมว. แรงงาน ห่วงใยคนหางานไปทำงานต่างประเทศ หลังพบนายหน้าเถื่อนหลอกค้ามนุษย์ผ่านโซเชียลมีเดีย
วันพุธที่ 3 กุมภาพันธ์ 2564
รมว. แรงงาน ห่วงใยคนหางานไปทํางานต่างประเทศ หลังพบนายหน้าเถื่อนหลอกค้ามนุษย์ผ่านโซเชียลมีเดีย
รมว.แรงงาน  สั่งการกรมการจัดหางาน เข้มงวด ตรวจสอบ ผู้มีพฤติกรรมหลอกลวง โฆษณาการจัดหางาน ทางสื่อสังคมออนไลน์  โดยฉวยโอกาสหลอกเหยื่อที่ตกงานช่วงโควิด อ้างรายได้ดี และเรียกเงินค่าจัดทําวีซ่า ค่าตั๋วเครื่องบิน และค่าใช้จ่ายต่าง ๆ จากคนหางาน
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า จากสถานการณ์การแพร่ระบาดของโรคโควิด – 19 ระลอกใหม่ ส่งผลต่อเศรษฐกิจของประเทศ สถานประกอบการในประเทศจํานวนมากได้รับผลกระทบจนไม่สามารถจ้างงานได้เช่นเดิม ทําให้แรงงานไทยส่วนหนึ่ง มีความหวังจะไปทํางานต่างประเทศเพื่อหารายได้ ซึ่งล่าสุดได้สั่งการกรมการจัดหางาน ให้ติดตาม ตรวจสอบแรงงานไทยที่เดินทางไปทํางานต่างประเทศผ่านด่านตรวจคนหางานสุวรรณภูมิอย่างเข้มงวด เพื่อระงับการเดินทางของผู้ที่มีพฤติการณ์ลักลอบไปทํางานต่างประเทศอย่างไม่ถูกต้องตามกฎหมาย ป้องกันการถูกหลอกลวงและตกเป็นเหยื่อการค้ามนุษย์
ด้านนายสุชาติ พรชัยวิเศษกุล อธิบดีกรมการจัดหางาน แนะนํา คนหางานที่ต้องการไปทํางานต่างประเทศ อย่าหลงเชื่อข้อความโฆษณาทางโซเชียลมีเดีย และขอให้ตรวจสอบข้อมูลตําแหน่งงาน ลักษณะงาน ตลอดจนประเทศที่จะไปจากเจ้าหน้าที่ของกรมการจัดหางาน ก่อนตัดสินใจเดินทางไปทํางานต่างประเทศ เพราะมีโอกาสถูกหลอกลวงให้สูญเงิน จนถึงเป็นเหยื่อขบวนการค้ามนุษย์ โดยสามารถตรวจสอบข้อมูลบริษัทจัดหางานให้คนหางานเพื่อไปทํางานในต่างประเทศที่ได้รับอนุญาตจากกรมการจัดหางานได้ที่หน้าเว็บไซต์ของ กองทะเบียนจัดหางานกลางและคุ้มครองคนหางาน www.doe.go.th/ipd ซึ่งขณะนี้มีบริษัทจัดหางานที่ได้รับอนุญาตทั้งสิ้น 127 บริษัท
“ การโฆษณาการจัดหางานโดยไม่ได้รับอนุญาตจากกรมการจัดหางาน จะมีความผิด ต้องระวางโทษจําคุกไม่เกิน 3 ปี หรือปรับไม่เกิน 60,000 บาท หรือทั้งจําทั้งปรับ และผู้ใดหลอกลวงผู้อื่นว่าสามารถหางาน หรือส่งไปฝึกงานในต่างประเทศได้ โดยการหลอกลวงดังว่านั้นได้ไปซึ่งเงินหรือทรัพย์สินหรือประโยชน์อื่นใดจากผู้ถูกหลอกลวง ต้องระวางโทษจําคุก 3-10 ปี หรือปรับตั้งแต่ 60,000 – 200,000 บาท หรือทั้งจําทั้งปรับ
ทั้งนี้ เดือนมกราคมที่ผ่านมา มีการระงับการเดินทางของผู้ที่มีพฤติการณ์จะลักลอบไปทํางานในต่างประเทศแล้ว จํานวน 49 คน และคนงานไทยไปทํางานและฝึกงานในต่างประเทศ จํานวน 1,965 คน” อธิบดีกรมการจัดหางาน กล่าว
สําหรับผู้สนใจจะไปทํางานในต่างประเทศ ควรศึกษาข้อมูลการเดินทางไปทํางานอย่างถูกต้องตามกฎหมาย โดยสามารถสอบถามเพิ่มเติมได้ที่ สํานักงานจัดหางานจังหวัดทุกจังหวัด สํานักงานจัดหางานกรุงเทพมหานครพื้นที่ 1-10 หรือที่สายด่วนกระทรวงแรงงาน โทร.1506 กด 2 กรมการจัดหางาน
รัฐบาลไทย-ข่าวทำเนียบรัฐบาล-รมช.แรงงาน ย้ำ! ทางเลือกใหม่ต้องมีทักษะฝีมือ
วันพุธที่ 3 กุมภาพันธ์ 2564
รมช.แรงงาน ย้ํา! ทางเลือกใหม่ต้องมีทักษะฝีมือ
- -
วันที่ 4 กุมภาพันธ์ 2564 ศาสตราจารย์ นฤมล ภิญโญสินวัฒน์ รัฐมนตรีช่วยว่าการกระทรวงแรงงาน เผยว่า การแพร่ระบาดของไวรัสโควิด-19 ตั้งแต่รอบแรก จนถึงปัจจุบัน ส่งผลกระทบต่อสถานประกอบกิจการและแรงงานอย่างต่อเนื่อง หลายกิจการทยอยปิดตัวหลังการแพร่ระบาดรอบใหม่ ล่าสุดที่มีการนําเสนอข่าวโรงงานแมรีกอท จิวเวลรี่ (ประเทศไทย) ที่นิคมอุตสาหกรรมบางปู จ.สมุทรปราการ ยุบไปรวมกับโรงงานในอยุธยา ทําให้พนักงานตกงานกว่า 2,600 พันคน ส่วนใหญ่เป็นสตรี และคาดว่าจะมีแรงงานถูกเลิกจ้างเพิ่มขึ้นอีก ซึ่งรัฐบาลภายใต้การนําของพลเอกประยุทธ์ จันทร์โอชา นายกรัฐมนตรี และพลเอก ประวิตร วงษ์สุวรรณ รองนายกรัฐมนตรี ที่กํากับดูแลกระทรวงแรงงาน มีความห่วงใยและสั่งการให้ดําเนินการช่วยเหลือผู้ได้รับผลกระทบอย่างเร่งด่วน
รมช.แรงงาน กล่าวต่อว่า แรงงานที่ถูกเลิกจ้าง ต้องเปลี่ยนสภาพจากแรงงานในระบบเป็นแรงงานนอกระบบ การพัฒนาทักษะฝีมือของตนเองให้มีความรู้ ความสามารถที่หลากหลายจึงเป็นเรื่องสําคัญ และจําเป็นต้องมี เพื่อเพิ่มช่องทางการประกอบอาชีพใหม่ ทั้งการประกอบอาชีพอิสระ หรือก้าวสู่การเป็นผู้ประกอบการใหม่ ซึ่งกรมพัฒนาฝีมือแรงงาน (กพร.) ที่เป็นหน่วยงานหลักด้านการพัฒนาทักษะดังกล่าว มีหน่วยงานตั้งอยู่ในพื้นที่ทั่วประเทศ ปัจจุบันมีการประกาศเปิดรับสมัครผู้สนใจเข้าอบรมเป็นจํานวนมากเพื่อช่วยเหลือแรงงานที่ได้รับผลกระทบจากการแพร่ระบาดของไวรัสโควิด-19 อาทิ สถาบันพัฒนาฝีมือแรงงาน 7 อุบลราชธานี (สพร.7อุบลราชธานี) เปิดรับสมัครผู้สนใจเข้าฝึกอบรมถึง 12 หลักสูตร อาทิ ผู้ประกอบอาหารไทย ช่างทําความเย็นและเครื่องปรับอากาศในบ้านและการพาณิชย์ขนาดเล็ก ช่างเดินสายไฟฟ้าในอาคาร ช่างเชื่อม ช่างประกอบโครงอลูมิเนียม, สพร.19 เชียงใหม่ เปิดอบรม บาร์เทนเดอร์, สพร.13 กรุงเทพ เปิดอบรม การจัดการด้านอาหารและโภชนาการบนเรือ นอกจากนี้ ยังมีอีกหลายหลักสูตรที่เหมาะกับกลุ่มแรงงานสตรี เช่น เทคนิคการสร้างร้านค้าและขายสินค้าออนไลน์ การผลิตสื่อโฆษณาและหนังสั้นด้วยสมาร์ทโฟน การสร้างอินโฟกราฟิกเพื่อธุรกิจท่องเที่ยวและบริการการใช้สมาร์ทโฟนเพื่อธุรกิจ และงานด้านศิลปประดิษฐ์ เป็นต้น สามารถดูรายละเอียดเพิ่มเติมได้ที่ www.dsd.go.th
ส่วนแรงงานที่ต้องการเข้าสู่ระบบการจ้างงาน โดยเฉพาะในเขต EEC สถาบันพัฒนาบุคลากรสาขาเทคโนโลยีการผลิตอัตโนมัติและหุ่นยนต์ (MARA) ซึ่งเป็นศูนย์ Training Excellent Center ของกพร. ประกาศเปิดอบรม เพื่อพัฒนาศักยภาพแรงงานรองรับนวัตกรรมเทคโนโลยีชั้นสูง (High Technology) อีก 14 หลักสูตร เช่น ช่างควบคุมหุ่นยนต์ การควบคุมหุ่นยนต์อุตสาหกรรมสําหรับการจับชิ้นงาน การจําลองขบวนการผลิตและวางแผนการผลิตด้วยโปรแกรม TECNOMATIX และสาขาเครื่องจักรกลการผลิต เป็นต้น
รมช.แรงงาน กล่าวต่ออีกว่า อีกช่องทางในการหางานทําคือ สามารถดูตําแหน่งงานว่างได้ที่กรมการจัดหางาน หรือสมัครงานผ่านออนไลน์ที่ www.ไทยมีงานทํา.com เป็นเว็บไซต์ที่รวบรวมข้อมูลการจ้างงาน และหลักสูตรการฝึกอบรมต่างๆ สามารถเข้าไปเพื่อค้นหาข้อมูลตําแหน่งงานที่ต้องการ และจับคู่ตําแหน่งงานจากความรู้ ความสามารถ รวมไปถึงประสบการณ์การทํางานหรือทักษะที่มีอยู่
“แรงงานทุกคนต้องพัฒนาตนเองให้รอบรู้ เพื่อเพิ่มโอกาสให้กับตนเองในการประกอบอาชีพ ไม่ว่าจะทําอาชีพอิสระหรือแบบมีนายจ้างก็ตาม ต้องเตรียมตัวให้พร้อมกับอาชีพใหม่ในยุค New Normal เมื่อสถานการณ์นี้คลี่คลาย เศรษฐกิจกลับมาฟื้นตัวได้อีกครั้ง และขอย้ําว่ารัฐบาลจะช่วยเหลือและดูแลประชาชนอย่างเต็มที่” รมช.แรงงาน กล่าวในท้ายสุด
รัฐบาลไทย-ข่าวทำเนียบรัฐบาล-เพิ่มสิทธิบัตรทอง 2 รายการ ช่วยเหลือเด็กหูหนวก
วันพุธที่ 3 กุมภาพันธ์ 2564
เพิ่มสิทธิบัตรทอง 2 รายการ ช่วยเหลือเด็กหูหนวก
...
เด็กในช่วงอายุ 0 - 3 ปีแรก ถ้ามีความผิดปกติ
ทางการได้ยิน จะส่งผลกระทบต่อพัฒนาการต่าง ๆ
เพื่อเป็นการช่วยเหลือเด็กไทยในกลุ่มดังกล่าว
ให้ได้รับการรักษาอย่างทันท่วงที
.
ปีนี้สํานักงานหลักประกันสุขภาพแห่งชาติ (สปสช.)
ได้เพิ่มสิทธิประโยชน์ใหม่ 2 รายการ คือ
.
1. คัดกรองการได้ยินในทารกกลุ่มเสี่ยง
โดยกําหนดกลุ่มเป้าหมายจํานวน 30,434 คน
ซึ่งครอบคลุมการตรวจคัดกรองด้วยการวัด
การสะท้อนกลับของเสียงที่เกิดขึ้นในหูชั้นใน
และตรวจการได้ยินในระดับก้านสมองแบบคัดกรอง
.
2. เพิ่มรายการอุปกรณ์ประสาทหูเทียม
ชนิด Rechargeable สําหรับการผ่าตัด
ฝังประสาทหูเทียม ในเด็กอายุน้อยกว่า 5 ปี
ที่มีระดับการได้ยิน 90 dB ขึ้นไป
และไม่เคยฝึกภาษามือ
.
สําหรับสิทธิประโยชน์ใหม่ทั้ง 2 รายการนี้
จะช่วยให้เด็กไทยที่มีปัญหาทางการได้ยิน
มีพัฒนาการสมวัย และไม่สูญเสียโอกาสทางสังคม
#ไทยคู่ฟ้า#รวมไทยสร้างชาติ#ร่วมต้านโควิด19
-------------------